Pauls Jonass

Pauls Jonass nado en Aizpute o 13 de xaneiro de 1997, é un piloto de motocrós letón. Foi campión mundial en MX2 en 2017. Corre en categoría MXGP co equipo Husqvarna.

 Traxectoria 
Despois de gañar varios campionatos nacionais en 65cc, en 2011 Jonass gañou o título de Campión do Mundo Júnior na categoría de 85cc cunha KTM. En 2012 pasou á categoría de 125cc e rematou quinto no Campionato de Europa e terceiro no Campionato do Mundo Júnior. En 2013 dominou o campionato europeo de 125cc e participou nunha carreira do Campionato Europeo de MX250, onde obtivo o cuarto posto.

En 2014 participou no Campionato Mundial de Motocrós MX2, no que só disputou algunhas carreiras. Rematou no posto 24 no campionato. En 2015, Jonass uniuse ao equipo da fábrica de KTM, xunto con Jeffrey Herlings baixo a dirección de Stefan Everts. Na súa primeira tempada completa, Jonass subiu ao podio seis veces e converteuse en subcampión do mundo. Na tempada 2016 acabou no quinto posto. 

En 2017 obtivo as súas primeiras vitorias nun GP, gañando seis dos dezanove Grandes Premios. Terminou a tempada conseguindo o título de campión do mundo, converténdose así no primeiro piloto letón en converterse en campión mundial de motocross. En 2018 quedou subcampión do mundo, por detrás de Jorge Prado.

Para a tempada 2019 do Mundial deu o salto a MXGP co equipo oficial de Husqvarna, de Kimi Räikkönen.

Postos no Mundial de Motocrós

 2014: 24º en categoría MX2
 2015: 2º en categoría MX2
 2016: 5º en categoría MX2
 2017: 1º en categoría MX2
 2018: 2º en categoría MX2

 GP gañados No. Data  Grand Prix  Circuíto MX2-clase 1  25-02-2017 Circuíto de Losail 2  19-03-2017 Neuquén 3  23-04-2017  Valkenswaard 4  28-05-2017  Ernée 5  11-06-2017  Orliónok 6  23-07-2017  Loket704-03-2018Neuquén818-03-2018Valkenswaard925-03-2018Vilafamés1001-05-2018Orliónok1103-06-2018Winchester

 Notas 

Categoría:Nados en Letonia
Categoría:Nados en 1997
Categoría:Pilotos de motocrós de Letonia